ΓΡΑΠΤΗ ΕΡΩΤΗΣΗ P-2895/00

υποβολή: Jos Ribeiro e Castro (UEN) προς την Επιτροπή

(6 Σεπτεμβρίου 2000)

Θέμα: Επανεμφάνιση των πολιτοφυλακών στο Ανατολικό Τιμόρ και νέα πολιτική της Ευρωπαϊκής Ένωσης έναντι της Ινδονησίας

Τις τελευταίες εβδομάδες διαπιστώθηκε αύξηση των εντάσεων στο Ανατολικό Τιμόρ λόγω των διαφόρων περιστατικών που προκάλεσαν νέα θύματα. Πρόκειται για την επαναδραστηριοποίηση των ονομαζόμενων πολιτοφυλακών. Έχει επιβεβαιωθεί ότι στο Ανατολικό Τιμόρ εισέβαλαν εξασκημένα και ένοπλα στοιχεία από τα γειτονικά εδάφη του Δυτικού Τιμόρ. Σύμφωνα με τους αρμόδιους των Ηνωμένων Εθνών τα ένοπλα αυτά άτομαπερβαίνουν τα 100, ενώ σύμφωνα με άλλες ανεξάρτητες πηγές μπορεί μάλιστα να ανέρχονται σε 300. Ορισμένοι από αυτούς έχουν ήδη εντοπισθεί και φαίνεται ότι πρόκειται για Ινδονήσιους πρώην στρατιωτικούς που χρησιμοποιούνλικό και εξοπλισμό των ενόπλων δυνάμεων.

Τα μέσα ενημέρωσης σχολίασαν τα γεγονότα αυτά και την έντονη ανησυχία που προκάλεσαν, πλήττοντας τη ζωή και την ηρεμία των κατοίκων και διακινδυνεύοντας την ασφάλεια και την ύπαρξη τόσο των πολιτών του Τιμόρ όσο και των πολιτικών και στρατιωτικώνπαλλήλων των Ηνωμένων Εθνών και των διάφορων ανθρωπιστικών οργανώσεων.

Η επαναδραστηριοποίηση των πολιτοφυλακών εστάθη δυνατή χάρη στη συνεργασία του Δυτικού Τιμόρ, όπου συνεχίζεται η εκγύμνασή τους από ισχυρούς παράγοντες της Ινδονησίας που είναι αντίθετοι προς την ειρήνη και την ελευθερία του Τιμόρ και συνεχίζουν να δρουν ανεμπόδιστα στο πλαίσιο του καθεστώτος της Ινδονησίας, όπου οι παράγοντες ανασφάλειας και ακόμη αναρίθμητοι. Εξάλλου, εδώ και ένα χρόνο αυξάνονται οι μαρτυρίες για την απόλυτη ελευθερία κινήσεων των ενόπλων πολιτοφυλακών στους καταυλισμούς των εκτοπισμένων στο Δυτικό Τιμόρ καθώς και για τους περιορισμούς πουφίστανται όσοι από αυτούς τον περασμένο χρόνο κατέφυγαν στη χώρα αυτή λόγω του κύματος της στρατιωτικής βίας, και τούτο με τη σχετική αδιαφορία ή τουλάχιστον την αμεριμνησία των διεθνών αρχών.

Αν και οι συνθήκες είναι διαφορετικές από αυτές που επικρατούσαν τον περασμένο χρόνο, πρέπει να τεθεί εκ νέου το παλαιό ερώτημα του de facto διπλασιασμού της Ινδονησίας. Μπορούμε ακόμη να αναρωτηθούμε μήπως είναι πρόωρο για την ΕΕ να αρχίσει μια νέα πολιτική με την Ινδονησία, όσο η κυβέρνησή της δεν μπορεί να εγγυηθεί ότι όλες οι αρχές της χώρας ακόμη και οι πλαστές εξουσίες θα τηρούν απέναντι στο λαό και τη χώρα του Ανατολικού Τιμόρ παραδειγματική συμπεριφορά, αποφεύγοντας και καταστέλλοντας αποτελεσματικά σε ολόκληρη την επικράτεια, και κυρίως φυσικά στο Δυτικό Τιμόρ, κάθε επίθεση εναντίον τους.

Προτίθεται η Επιτροπή να παρακολουθήσει αυτή τη σοβαρή κρίση των πολιτοφυλακών και να λάβει σαφή θέση απέναντι των αρχών της Ινδονησίας; Ποιές εγγυήσεις έλαβε από αυτές και πώς εκτιμά την αποτελεσματικότητά τους; Προτίθεται, εάν χρειασθεί, να λάβει μέτρα για την διακοπή της έναρξης της συνεργασίας που εντάσσεται στο πλαίσιο της νέας πολιτικής μεταξύ της ΕΕ και της Ινδονησίας;

Απάντηση του κ. Patten εξ ονόματος της Επιτροπής

(21 Σεπτεμβρίου 2000)

Η Επιτροπή έχει επίγνωση της κατάστασης που αναφέρει το Αξιότιμο Μέλος του Κοινοβουλίου, ιδίως όσον αφορά τις δραστηριότητες των παραστρατιωτικών μονάδων στη μεθοριακή ζώνη του Ανατολικού Τιμόρ.

Αναμφισβήτητα, το πρόβλημα αυτό μπορεί να επιλυθεί μόνο με την παρέμβαση της κυβέρνησης της Ινδονησίας η οποία φέρει οπωσδήποτε την πολιτική ευθύνη της κατάστασης.

Η Επιτροπή δεν θα παραλείψει να τονίσει στις αρχές της Ινδονησίας τη βαθιά της ανησυχία.

Όσον αφορά την πρόταση επανεξέτασης της κοινοτικής πολιτικής έναντι της Ινδονησίας και της ενδεχόμενης αναστολής της συνεργασίας με τη χώρα αυτή, η Επιτροπή θεωρεί ότι η προσέγγιση αυτή δεν αποτελεί εποικοδομητική μέθοδο, ικανή να ενθαρρύνει τις μεταρρυθμιστικές δυνάμεις στην Ινδονησία.